ตลาดหุ้นเอเชียร่วงลงเช้านี้ เหตุวิตกราคาน้ำมัน-เศรษฐกิจโลกชะลอ
ตลาดหุ้นเอเชียร่วงลงเช้านี้ เหตุวิตกราคาน้ำมัน-เศรษฐกิจโลกชะลอ
18 ม.ค. 2559

ตลาดหุ้นเอเชียปรับตัวลดลงในช่วงเช้าวันนี้ หลังจากราคาน้ำมันดิบร่วงลงไปต่ำกว่าระดับ 30 ดอลลาร์/บาร์เรล นอกจากนี้ ตลาดยังได้รับแรงกดดันจากข้อมูลที่บ่งชี้ถึงการชะลอตัวของเศรษฐกิจสหรัฐและจีน
ดัชนี MSCI Asia Pacific ร่วงลง 1.4% แตะ 118.45 จุด เมื่อเวลาประมาณ 9.15 น.ตามเวลาโตเกียว
ดัชนี NIKKEI 225 ตลาดหุ้นญี่ปุ่นเปิดวันนี้ที่ 16,826.93 จุด ลดลง 320.18 จุด, ดัชนี SSE Composite ตลาดหุ้นจีนเปิดวันนี้ที่ 2,847.54 จุด ลดลง 53.43 จุด, ดัชนี HSI ตลาดหุ้นฮ่องกงเปิดวันนี้ที่ 19,287.38 จุด ลดลง 233.39 จุด, ดัชนี TAIEX ตลาดหุ้นไต้หวันเปิดวันนี้ที่ 7,678.67 จุด ลดลง 83.34 จุด, ดัชนี KOSPI ตลาดหุ้นเกาหลีใต้เปิดวันนี้ที่ 1,856.03 จุด ลดลง 22.84 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,593.60 จุด ลดลง 37.16 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,624.48 จุด ลดลง 4.07 จุด, ดัชนี PSE Composite ตลาดหุ้นฟิลิปปินส์เปิดวันนี้ที่ 6,327.70 จุด ลดลง 121.80 จุด
ทั้งนี้ ธนาคารกลางจีนเปิดเผยว่า ยอดปล่อยกู้ใหม่สกุลเงินหยวนในเดือนธ.ค.อยู่ที่ระดับ 5.978 แสนล้านหยวน (9.07 หมื่นล้านดอลลาร์สหรัฐ) ซึ่งลดลงจาก 7.089 แสนล้านหยวนในเดือนพ.ย.
ขณะเดียวกัน การผลิตภาคอุตสาหกรรมของสหรัฐปรับตัวลง 0.4% ในเดือนธ.ค. โดยร่วงลงเป็นเดือนที่ 3 ติดต่อกัน ขณะที่ยอดค้าปลีกลดลง 0.1% ในเดือนธ.ค.2015 สู่ระดับ 4.481 แสนล้านดอลลาร์ และดัชนีภาวะธุรกิจโดยรวม (Empire State Index) ยังคงอยู่ในภาวะหดตัวเป็นเดือนที่ 6